google/wiki40b huggingface dataset:
Xantholinus

Utseende

Middelsstore (kroppslengde ca. 6-10 millimeter), lange og slanke, blanke, brunlige eller svarte kortvinger. Kroppen er sparsomt hårete, pronotum helt glatt. Hodet er tydelig lengre enn bredt, ganske flatt med små fasettøyne. Antennenes første ledd er forlenget, gjerne litt krumt kølleformet. Pronotum er minst så lang som bredt. Dekkvingene er ganske små, noen arter mangler flygevinger. Et særtrekk er at dekkvingenes innerkant er buet, slik at de ikke slutter tett inntil hverandre på midten. Bakkroppen er sylindrisk, fint hårete og blank. Beina er korte og kraftige, gjerne gulrøde på farge.

Levevis

Som den slanke, kortbeinte kroppsformen kunne tyde på, er Xantholinus-artene gravende og tilbringer mye av tiden under jorda. De kan også finnes under steiner. Som vanlig for kortvinger er de rovdyr som lever av ulike slags smådyr.
Peder Klows gate

Peder Klows gate (1–45, 8–50) er en gate på Våland i Eiganes og Våland bydel Stavanger. Gateløpet sterkker seg fra Muségata i sørvestlig retning til Tjodolvs gate. Gateløpet var i fra vikingtid, og tidlig middelalder en av tre hovedveier, kalt «tjodveier» eller folkeveier som det heter på gammelnorsk. Denne tjodveien gikk fra Sola over Grannes via Nov til Ullandhaug, Vålandshaugen, Peder Klows, Lagårdskleivå og inn mot byen. Deler av den gamle tjodveien kan sese den dag i dag på Grannes, slik den lå i middelalderen. Dagens gatenavn ble vedtatt i 1882 og er oppkalt etter Peder Klow (1764–1824).
Limbonic Art

Kilder

Encyclopaedia Metallum
Palmar (Uruguay)

Transport

Ruta 55/R-55 forbinder Palmar med Colonia og Río Negro.
N'Golo Kanté

Leicester

Sesongen 2015/2016 var han med på å vinne gull i Premier League med Leicester.

Chelsea

Den 16. juli 2016 skrev han under en femårs-kontrakt med Chelsea.
Sesongen 2016/2017 var han med på å vinne gull i Premier League med Chelsea.
23. november 2018 forlenget han kontrakten med Chelsea til 2023.

Landslaget

25. mars 2016 fikk han sin første landskamp for Frankrike mot Nederland. Den 29. mars 2016 scoret han sitt første landslagsmål mot Russland.
Han ble tatt ut i Frankrikes EM-tropp til EM i Frankrike 2016.
Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. Han startet finalen og ble skiftet ut i det 55. spilleminutt. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Graupel

Graupel (også kalt lett hagl) refererer til nedbør som formes når superkjølte mikrodråper av vann kondenserer på snøflak. Dette former en 2–5 mm stor kule av rim. Snøflaket virker som kondensasjonskjerne i denne prosessen. Graupel er mykere enn hagl, men mer kompakt enn vanlige snøflak. Ordet kommer fra tysk, hvor det har samme betydning.
Graupel kan oppleves som glavaaktige snøflak, som pisker en i ansiktet. Det formes fra en sterk vertikal oppadgående bevegelse i skylaget skapt av forbigående kaldfronter om våren. Statisk spenning fra den fallende graupelmassen kan skape lynnedslag. Graupel skaper ofte snøskredfare.
Caproni Ca.310

Konstruksjon

Caproni Ca.310, som en videreutvikling fra forgjengeren Ca.309, var et tomotors lavvinget fly bygd opp av sveisede rør i kroppen og av tre i vingene. Den forreste delen av skroget var dekket med aluminiumsplater mens resten var hovedsakelig trukket med finér og duk, med ror og faste haleflater av tre. I motsetning til forgjengeren hadde Ca.310 opptrekkbart understell og sterkere motorer; to luftkjølte stjernemotorer av type Piaggio P.VII C.16 med en ytelse på 430 hk hver på bakken. Besetningen besto av tre mann. Det var dobbelt ratt i førerhuset i den norske varianten og to små seter i neseseksjonen med nedvendte vinduer for bombesikting eller observasjon.
Flyet var bevæpnet med to mitraljøser, en fastmontert på høyre vinge og en bevegelig mitraljøse på et manuelt dreibart tårn på kroppens overside. Den maksimale bombelasten er oppgitt til å være inntil 400 kg. Flyet hadde utgangspunkt i et sivilt fly og ble betegnet som et kombinert speide- og lett bombefly med kapasitet for lett transportoppdrag. Med mindre modifikasjoner egnet det seg som passasjerfly med plass for seks passasjerer.

Caproni i Norge

Caproni Ca.310 ble kjent i Norge som klippfiskflyet. Navnet henspiller på at flyene ble betalt med inntekter fra klippfiskeksporten til Italia. I 1938 plasserte Norge en bestilling på fly til Hærens flyvevæsen. Fire fly ble levert i 1938 og disse var den 9. april 1940 stasjonert ved Bombevingen i Hærens flyvevæsen på Sola. Flyene fikk ingen betydning under den tyske invasjonen av Norge. De fire flyene som stod på Sola kom ikke i aksjon. Imidlertid klarte norske flygere, etter at Sola var blitt okkupert, å ta av med den ene Capronien. Flyet måtte etterlates ved Vangsmjøsi og i 1981 ble restene av dette flyet hevet. Det er under rekonstruksjon og oppbygging på Flyhistorisk Museum, Sola 
I 1939 kjøpte Norge lisensrettigheter til å bygge ti stk. Ca.310. Den første serien på fem var påbegynt på Kjeller i aprildagene 1940, men det finnes ingen spor etter disse. Høsten 1939 bestilte Hærens flyvevesen ytterligere 15 Caproni av en forbedret utgave, Caproni 312bis. De to første var leveringsklare umiddelbart før 9. april og for de øvrige 13 var leveringen fastsatt til august 1940. Naturlig nok kom aldri disse flyene til Norge. De ble lagret ved fabrikken i Italia frem til juni/juli 1942 da de ble rekvirert av det italienske flyvåpenet, og ble brukt som transportfly.
Ett fly ble registrert sivilt, LN - DAK, og malt hvitt. Det fikk navnet Brevduen og ble brukt som postfly. det gikk med post til Gøteborg og København i siste par årene før krigen.
I tillegg til Norge ble Ca.310  brukt av flyvåpnene i Italia, Ungarn, Jugoslavia, Peru og Kroatia.
Al-Ghab-sletten

Ghabsletten (arabisk سهل الغاب, Sahl el Ghab) er en frodig slette nordvest i Syria. Dalen ble i hundrevis av år overflommet av vann fra Orontes, som gjorde sletten til et sumpområde. Ghabprosjektet ble satt i gang i 1950-årene for å drenere dalen og gjøre den beboelig og dyrkbar. Dette gav Syria et område på 41.000 km² med kunstig bevannet jordbruksland.
Dalen skiller al-Ansariyahfjellene i vest fra Zawiyahfjellene og platået øst i regionen. Dalen er 63 km lang og 12,1 km bred.

Ghabprosjektet

Prosjektet startet i 1953 og tegnes som et av de viktigste hydrologiske prosjekter nord i Syria. På grunn av en slak helling (0,10 %) i Orontes i området omkring Asharnah, gav ikke elva nok vann til de omliggende områdene. Prosjektet drenerte sletten Orontes strømmet over og ble helt drenert i 1968 og gav 11 000 familier nytt jordbruksland.
Ghabprosjektet gjorde at store områder kunne oppdyrkes og det ble utviklet et nytt irrigasjonssystem. Systemet omfattet demninger og kanalnettverk for drenering. Store demninger ble bygd i Mhardeh, Zayzun, Qarqur og andre landsbyer. Dammen ved Mhardeh, bygdt i 1961, er 40 meter høy og 200 meter lang og holder 65 mill. kubikkmeter vann. Zeyzoundammen, bygd i 1996, var 32 meter høy og heldt 71 mill. kubikkmeter vann. Den brøt sammen i juni 2002 og 22 mennesker mistet livet og et 80 kvadratkilometer stort landområde ble overflommet nedenfor demningen.
Andre fordeler med Ghabprosjektet er utbedrinear i kommunikasjonssystemene ved bygging av veier og jernbane, som tidligare ikke var mulig på grunn av myrområdene. I tillegg ble det langt mindre malaria siden det var langt mindre stillestående vann.
Matisyahu

De tidligste år

Han vokste opp i en sekulær jødisk familie i White Plains, New York, USA. Han hadde ikke noen spesielt religiøs oppdragelse og gjorde tidlig ungdomsopprør og omfavnet Grateful Dead og neohippiebevegelsen før han fant ut hva han mente om livet og dro på pilegrimsreise til Israel. Da han kom hjem droppet han fra High School og dro på en rekke konserter. Da han var ferdig med dette lot han foreldrene sende han på en villmarkskole . Det var der han fant ut at han ville drive med reggae og hiphop. Han ble senere med på en del open-mike konkurranser.

Tok verden med storm

I 2004 satte han sammen et band med Aaron Dugan (Gitar), Josh Werner (Bass) og Jonah David (Trommer). De spilte sammen inn "Shake Off The Dust...Arise" som ble Matisyahu's debutalbum. En konsert i Austin,Texas ble senere brukt til å spille inn hans andre album "Live at Stubb's".

Fulgte opp med solid plate

I 2006 kom hans tredje plate Youth, med førstesingelen under samme navn. Da den kom ut fikk den ikke en ideell velkomst. Mange følte at han gikk vel mye i sine egne fotspor. Det ble også rettet mye kritikk mot produsent Bill Laswell på grunn av hans tendens til å koble sammen for mange musikalske elementer mulig, og ikke kunne holde det på et greit nivå.

Kilder

Artikkel om Matisyahu
LRS

Et LRS (Learning Record Store) er det datalagringssystem for læringsaktiviteter gitt av Experience API spesifikasjonen. Experience API (xAPI) også kjent som TinCan API  regnes for å være arvtageren etter SCORM spesifikasjonen for e-læring. En stor fordel ved bruk av LRS er at den kan samle e-læringsaktivitet fra flere forskjellige systemer. E-lærings kurset / innholdet kan ligge på en server, mens rapportering av e-læringsaktiviteten gjøres et annet sted. Dette skiller seg fra tradisjonelle learning management systemer (LMS) der rapportering og kurs ligger på samme server.
Et LRS brukes for å lagre uttrykk om læringsaktiviteten til en person. For eksempel "Ola Nordmann gjennomførte e-læringskurs i brannvern". En læringsaktivitet deles inn i et subjekt (hvem utfører aktiviteten), et verb (hva ble gjort), og et objekt (med hva).
Universitetet i Stavanger

Historie

Rogaland distriktshøgskole ble opprettet i 1969. De første årene var undervisningen spredt i vanlige hus sentralt i Stavanger, men ca. 1975 ble de første moderne byggene åpnet på Ullandhaug.
Høgskolesenteret i Rogaland (HSR) ble opprettet i 1986 ved sammenslåing av RDH og Stavanger ingeniørhøgskole. Røde Kors sykepleierskole og Stavanger Sanitetsforenings sykepleierskole fusjonerte til Stavanger sykepleierhøgskole i 1988. Senere fusjonerte Stavanger sykepleierhøgskole med Sosialhøgskolen i Stavanger til en stor Avdeling for helse- og sosialfag i den nyopprettede Høgskolen i Stavanger (HiS).
Høgskolen i Stavanger (HiS), som var forløperen til universitet, ble formelt etablert 1. august 1994 da seks statlige og en privat høyskole i Stavanger fusjonerte til en institusjon. De syv institusjonene var Høgskolesenteret i Rogaland (tidligere Rogaland Distriktshøgskole og Stavanger Ingeniørhøgskole), Norsk Hotellhøgskole, Stavanger Lærerhøgskole, Rogaland Musikkonservatorium, Sosialhøgskolen i Stavanger, Stavanger Sykepleierhøgskole og Den norske kirkes menighetshøgskole.
I 2000 vedtok HiS en strategi med mål om å bli universitet i løpet av fire år. Ifølge retningslinjene til Mjøsutvalget (1997–2000) måtte et universitet kunne dele ut fire doktorgrader. HiS kunne alt gjøre dette innen petroleumsteknologi og offshoreteknologi og startet dermed arbeidet med å få godkjenning for ytterligere to. Juni 2003 fikk de retten til å dele ut doktorgrad innen spesialpedagogikk og risikostyring/samfunnsikkerhet. Samme måned sendte de inn søknad om å bli godkjent som universitet. I august 2004 godkjente NOKUT (Nasjonalt organ for kvalitet i utdanningen) søknaden og oktober ble den formelt godkjent av Kongen i statsråd. 29. oktober 2004 holdt statsminister Kjell Magne Bondevik og utdanningsminister Kristin Clemet pressekonferanse på HiS hvor de informerte om vedtaket, og at HiS fra 1. januar 2005 skulle bli Universitetet i Stavanger. 17. januar 2005 ble Universitetet i Stavanger offisielt åpnet av Kong Harald V.
Universitetet i Stavanger ble medlem av European Consortium of Innovative Universities (ECIU) i oktober 2012. 
Marit Boyesen ble valgt som rektor i 2011 og gjenvalgt i 2016. Klaus Mohn ble i styremøte i desember 2018 ansatt som rektor for et åremål på fire år. Han tiltrådte1. august 2019.

Forskning

Universitetet i Stavanger hadde i 2009 den største prosentvise økningen i publiseringspoeng av universitetene i Norge. UiS hadde i 2009 også størst økning i antall avlagte doktorgrader. 2009-tallene viser at antall publiseringspoeng i 2009 steg med 35,1 prosent sammenlignet med 2008, fra 343,8 poeng til 464,4 poeng. 
Forskningen ved UiS foregår i tilknytning til doktorgradsprogrammer, forskningssentre, programområder for forskning og en rekke større og mindre forskningsprosjekter.
Heythrop College

Heythrop College er et kollegium underlagt University of London, som ligger på Kensington Square i Kensington, London. Det tilbyr grader i filosofi og teologi, og det drives også forskning innen relaterte områder. Frem til 1960-årene tok det bare imot jesuitter som studenter, men det er nå åpent for andre også.
Det ble grunnlagt i 1614 av jesuitter i Leuven i Belgia, og flyttet i 1624 til Liège. I forbindelse med krigene etter den franske revolusjon flyttet det til England, som da igjen hadde åpnet for katolsk virksomhet i landet. Det var først delt i to avdelinger: Det ble undervist i filosofi ved Stonyhurst College i Lancashire, og i teologi ved St. Beunos i det nordlige Wales.
I 1926 flyttet de to avdelingene sammen i Heythrop i Oxfordshire. De flyttet så til London i 1970, men beholdt navnet Heythrop. I 1971 ble det et kollegium ved University of London, og i 1993 flyttet det til sin nåværende bygning i Kensington.
Biblioteket har en av Englands største samlinger av tidlige teologiske tekster, hvorav mange bind må oppbevares utenfor campus. Heythrop Journal blir gitt ut av kollegiet, og det drives et senter for kristen og interreligiøs dialog der.
Studenter ved presteseminaret Allen Hall har mulighet til å ta tilleggsutdannelse ved Heythrop College, hvilket har medført at flere norske katolske prester har deler av sin utdannelse derfra. Oslos biskop Bernt Ivar Eidsvig, som riktignok ikke studerte ved Allen Hall, har tatt lisensiatstudier der.
Protelbella alburna

Utseende

En ganske stor (vingespenn ca. 60 millimeter) smyger, svart med hvite og lysgrønne striper.

Utbredelse

Arten er utbredt i Sør-Amerika, der den er kjent fra Brasil og Peru.
Torvbyen

Torvbyen er et kjøpesenter som ligger i Fredrikstad. Det har 85 butikker og 600 parkeringsplasser under tak. Det er det største kjøpesenteret i Østfold, målt i omsetning. Torvbyen er en sammenslåing av tidligere Domus, åpnet i 1967, og Stabburet matsenter, som var Norges første selvbetjente matbutikk da det åpnet i 1936 av Gunnar Nilsen.
Roses Are Red (My Love)

«Roses Are Red (My Love)» er en amerikansk populærmusiksang, skrevet av Al Byron og Paul Evans. Den ble spilt inn av Bobby Vinton og utgitt på singlen Epic 5-9509 i 1962. «Roses Are Red (My Love)» ble arrangert og dirigert av Robert Mersey. Produsent var Robert Morgan.
Innspillingen ble Vintons første hit. Han fant «Roses Are Red (My Love» i en haug av refuserte sanger på Epic Records. Vinton spilte den først inn som et R&B-nummer, men fikk tillatelse til å spille den inn med nytt arrangment, innbefattet strykere. Singlen ble også den første nummer én-hiten til Epic Records.

«Long As The Rose Is Red»

En svarsang med tittelen «Long As The Rose Is Red» ble spilt inn av Florraine Darlin. Den ble utgitt på singlen Epic 5-9529. Arrangør og dirigent var R. Mersey. Produsent var R. Morgan.

Norsk versjon

Juul Hansen har skrevet en norsk tekst. På norsk bærer den tittelen «Rosen er rød».
Daniel Sánchez Ayala

Spillerkarriere

Ayala ble enig om en overgang til Liverpool i september 2007 etter å ha forkastet en profesjonell kontrakt med klubben Sevilla, hvor han kom gjennom på juniorlaget. Liverpool betalte en kompensasjonsavgift til Sevilla og Ayala ble tilbudt en tre-års kontrakt med dem. I 2007/2008 sesongen ble han hovedsakelig kjennetegnet i U-18 lag, mens i 2008/2009 sesongen fikk han delt sin tid mellom U-18 og reservelaget. Han spilte med skade i FA Youth Cup under 2008-2009 sesongen og tapet mot Arsenal.
Han fikk sin fotballdebut 16. august 2009 mot Tottenham Hotspur, da han kom inn som innbytter for en skadet Martin Skrtel og gjorde sin første start mot Stoke City på Anfield den 19. august 2009. Den 12. november 2009 ble det kunngjort at spilleren hadde signert en forlenget kontrakt som bandt ham til Liverpool frem til sommeren 2012.
Den 4. juli 2010, ble det rapportert at Ayala ville bli med den spanske Real Valladolid på lån, med en mulig utsikt til en permanent avtale med dem.
Cirkelbroen

Cirkelbroen er en svingbro som går over Christianshavns kanal. Broen er tegnet av den dansk-islandske kunstneren Olafur Eliasson, og består av fem sirkulære plattformer i forskjellige størrelser med hver sin mast. I tillegg til å skape en sammenhengende promenade langs Inderhavnen forbinder den Christiansbro med Applebys Plads.
Broen ble opprinnelig forventet ferdigstilt sommeren 2012, men ulike forhold gjorde at prosjektet ble forsinket. Den var en gave fra Nordea-fonden. Broen ble offisielt åpnet lørdag den 22. august 2015, da blant andre kunstneren selv og overborgmester Frank Jensen talte.
Honda Insight Hybrid

Honda Insight Hybrid er etterfølgeren av Honda Civic Hybrid. Begge modellene bruker Honda's "IMA" (Integrated Motor Assistance), en parallellhydridløsning som kombinerer en 1,3 l V-tec bensinmotor med en liten elektrisk motor som utvikler 14 HK. Den samlede, maksimale ytelsen i hybridløsningen er 98 hestekrefter og maksimalt dreiemoment 167 newtonmeter. 
Den elektriske motoren brukes også som generator, noe som gjør at en Insight Hybrid ikke kan lade hybridbatteriene når elektromotoren brukes til fremdrift.
Graphicoglaucytes

Utseende

En middelsstor trebukk, brunsvart med lyse flekker. Antennene er tynne og omtrent så lange som kroppen. Pronotum er tønneformet, litt knudrete. Dekkvingene er jevnt avsmalnende bakover med en liten tann i spissen.

Utbredelse

Arten lever i Australia (Queensland).
Örnahusen

Örnahusen er et mindre sted i Östra Hoby sogn i Simrishamn kommune i Sverige, omtrent midt på Österlens sydøstre kyst.
I Örnahusen finnes blant annet bakeri, snekkere, kunstnere, turoperatører, salg av indiske sarier, grønnsaksselgere, keramikere. Hvert år, oftest i juli da alle sommergjester har kommet, samles folk til byfest. Det dekkes langbord for alle, fastboende og feriegjester.

Historie

Den 24. mai 1944 havarerte en Boeing B-17 Flying Fortress med navnet Clay Pigeons i havet utenfor Örnahusen. Besetningen ble reddet av lokale fiskere.
Gibbaranea bituberculata

Utseende

Gibbaranea bituberculata er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Heterovalgus

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Slekten er utbredt i Sørøst-Asia, fra Thailand i vest til Sulawesi i øst.
Siddis radio

Siddis Radio i Stavanger var en av Norges første nærradioer etter at NRK-monopolet ble opphevet og fikk konsesjon under navnet Norsk nærradioforening som den første konsesjonær på listen til Kulturdepartementet i desember 1981 da det ble bestemt å gi prøvekonsesjoner på nærradio.

Historikk

Siddis Radio gikk på luften for første gang 15. mars 1982 klokken 23:00, med timelange sendinger innspilt på bånd fra soverommet til Rolf Pedersen. Senere ble sendingene utvidet til 12 timer per uke, og et par år senere var sendetiden utvidet til 12 timer per døgn.
Etter en ny konsesjonsperiode hvor alle som søkte konsesjon fikk den innvilget ble sendetiden redusert til 2 timer pr. dag. Flere ansatte i Siddis Radio søkte egne konsesjoner og startet egne sendinger, men disse ble lagt ned en etter en.

Piratradio

Rolf Pedersen startet Norsk nærradioforening med flere av sine radiovenner i 1980. Foreningen hadde som formål å oppheve NRK-monopolet i Norge. Foreningen drev piratradio og ble mye omtalt i landets store aviser.
«Man kan ikke ha et land som deler ut fredsprisen til folk som kjemper for ytringsfrihet, samtidig som folket i Norge blir kneblet og arrestert fordi de ønsker å ytre seg gjennom radio og TV. Politikerne i Norge burde skjemmes», sa Rolf Pedersen.
Rolf Pedersen ble flere ganger arrestert som følge av sine piratsendinger. Første gang møtte hele 12 politifolk opp under sending i Stavanger og arresterte Rolf, moren Harriet og puddelen Rita samt Maran Ata-predikant Jan Pedersen. Andre gang ble Rolf arrestert sammen med noen kamerater på øya Talgje i Ryfylke utenfor Stavanger, da de drev piratradio fra en hytte. Politiet og Televerket brukte et Sea King redningshelikopter for å stoppe sendingen. Dette var bare fire måneder før stortingsvalget i 1981.
Sason

Sason (armensk Սասուն Sasun, Sasoun; armensk Qabilcewz fra arabisk قبل جوز; tidligere kjent som Sasun, også skrevet Sassoun) er en by og et distrikt i provinsen Batman i Tyrkia. 
Historisk sett ble området kalt Sasun, en del av det historiske armenske høylandet. I dag er de fleste innbyggerne arabere eller kurdere. I 1972 var det estimert at rundt 6000 armenere bodde i regionen.
Benigne

Etymologi

Benigne er en feminin form av det romerske mannsnavnet Benignus, som betyr «god, vennlig». Bénigne og Benigno er andre maskuline former av navnet, mens Benigna er en annen feminin form av navnet.

Annen bruk av navnet

Beskrivelsen benign og flertallsformen benigne brukes innen medisin til å karakterisere godartede svulster.
Busan Gudeok stadion

Liv etter OL

Etter OL er stadionet blitt brukt som hjemmebane til fotballklubben Busan IPark. I 1997 var den også arena under Øst-Asialekene.
Munir Mohand Mohamedi

Landslaget

Han ble tatt ut i Marokkos tropp til VM i fotball 2018 i Russland.
Det italienske fotballmesterskapet 1898

I 1898 ble det første fotballmesterskapet i Italia avholdt. Det ble organisert av det italienske fotballforbundet, FIGC, som ble dannet noen måneder tidligere. De fire deltakende lagene ble valgt ut blant de sterkeste lagene i Italia, og 8. mai ble de tre kampene som utgjorde mesterskapet spilt.
Genoa vant finalen mot Internazionale Torino, mens FC Torinese og Ginnastica Torino ble slått ut i semifinalene.
Lhazê

Lhazê (kinesisk: 拉孜县; pinyin: Lāzī Xiàn) er et fylke i prefekturet Xigazê i den autonome region Tibet i Folkerepublikken Kina.
Befolkningen var på 47 252 innbyggere i 1999.

Samferdsel

Kinas riksvei 219 fører fra Kargilik i den autonome region Xinjiang til Lhazê, der den ender.
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Buss med kluss

Handling

Verdens største buss er konstruert. Den er atomdrevet og kan krysse det amerikanske kontinent på kort tid. Det 75 tonn tunge kjøretøyet på 32 hjul, har sin jomfrureise fra New York til Denver. Flere uheldige episoder oppstår da en av sjåførene har en tendens til å få blackouts. I tillegg til det befinner det seg en hevngjerrig passasjer ombord som har noe uoppgjort med en av bussjåførene. I tillegg har en gruppering tilknyttet olje-lobbyen plantet en bombe ombord.

Om filmen

Den amerikanske anmelderen Leonard Maltin gav den 2,5 av 4 stjerner. Den har fått 3 av 5 stjerner i Den store film- og videoguiden.